**Drejebog for kredssamtale 3**

Samtalen forventes at vare ca. 1½ time. Formålet med samtalen er at:

* følge op på tidligere samtaler med fokus på tillidsrepræsentantens mål
* have en dialog om tillidsrepræsentantens fagpolitiske karriere
* drøfte og planlægge tillidsrepræsentantens videre kompetenceudvikling
* drøfte fremtidige forventninger til hvervet som tillidsrepræsentant

Kredssamtalen kan med fordel bygges op efter denne agenda:

1. Velkomst
2. Opfølgning på grunduddannelsen
3. Dig lige nu
4. Et kik fremad
5. Afslutning

1. **Velkomst** (ca. 5 min)

Byd velkommen. Kredsen fortæller om samtalens formål og opbygning. Endvidere orienteres om forventet sluttidspunkt.

2. **Opfølgning på grunduddannelsen** (ca. 20 min)

I denne del af samtalen tages udgangspunkt i tillidsrepræsentans oplevelser og erfaringer fra grunduddannelsen.

Der kan tages afsæt i følgende spørgsmål:

* Hvilke områder har du fundet særligt spændende? Og hvorfor?
* Hvordan passede dit valg af specialisering med dine ønsker?
* Hvordan tænker du at arbejde videre med din læring fra grunduddannelsen i din hverdag?
* Hvad er du blevet særligt opmærksom på i din rolle som tillidsrepræsentant efter at have gennemført grunduddannelsen?

3. **Dig lige nu** (ca. 25 min)

I denne del af samtalen flyttes fokus hen på tillidsrepræsentantens virke i rollen.

* Hvilke af dine opgaver som tillidsrepræsentant motiverer dig mest og mindst samt hvorfor?
* Hvordan er din gennemslagskraft i din rolle som tillidsrepræsentant?
* Beskriv en situation, som du synes, har udviklet sig positivt. Hvordan kan du få mere af det?
* Hvordan lykkes du med prioritering af dine opgaver?

4. **Et kik fremad** (ca. 30 min)

I denne del af samtalen flyttes fokus ud på fremtiden. Med afsæt i, hvordan tillidsrepræsentanten ser sig og sit virke i hvervet, drøftes, hvordan tillidsrepræsentanten kan arbejde med sine kompetencer i fremtiden.

* Hvilke ønsker har du med hensyn til at prioritere og tilrettelægge dine opgaver i dit TR-arbejde?
* Hvilke kompetencer ønsker du at styrke i din rolle som tillidsrepræsentant?
* Hvad er det vigtigste for dig at gøre noget ved nu?
* Hvad er det vigtigste for dig at gøre noget ved inden for de næste 12 måneder?
* Hvilke TR-opgaver/ områder kunne du tænke dig at arbejde med i fremtiden, og hvad er dine første skridt for at komme derhen?

Med udgangspunkt i udviklingssamtalen og Finansforbundets uddannelsestilbud formulerer tillidsrepræsentanten sine ønsker om uddannelse - gerne prioriteret.

* Hvilke uddannelsestilbud ønsker du?
* Hvilke tilbud i Finansforbundets regi ønsker du?

5. **Afslutning** (ca. 10 min.)